OzLabs/hebrew-wiki-articles huggingface dataset:
יחסי וייטנאם – ערב הסעודית

יחסי וייטנאם–ערב הסעודית הם היחסים הבילטרליים שבין הרפובליקה הסוציאליסטית של וייטנאם לבין הממלכה הערבית הסעודית. לווייטנאם יש שגרירות בריאד ולערב הסעודית שגרירות בהאנוי.

== ימי הביניים ==
על אף ששתי המדינות אינן קרובות זו לזו מבחינה גאוגרפית, לאורך ההיסטוריה היה ביניהן קשר, כשווייטנאם הייתה תחת שלטון סין<ref></ref>. סוחרים מוסלמים עגנו בנמלי צ'אמפה בדרכם לסין, בשלב מוקדם מאוד בהיסטוריה של האסלאם. אחרי נפילת שושלת טאנג, בית עבאס המשיך לסחור עם וייטנאם באנאם, ומאוחר יותר עם ממלכת דאי וייט<ref></ref>.

במקביל, הסוחרים הערבים המשיכו לסחור עם הצ'אמים במרכז וייטנאם שנשלטה אז על ידי צ'אמפה, בה התעוררה מוקדם יותר המודעות לאסלאם<ref></ref><ref></ref>. הקשר הערבי עם האוכלוסייה המקומית היה הגורם העיקרי שהוביל להתאסלמות האוכלוסייה המקומית במהלך המאה ה-15, אם כי עד אז צ'אמפה הושמדה על ידי הווייטנאמים, שראו באור שלילי את התפשטות האסלאם והגבילו אותה<ref></ref>. אחרי שהווייטנאמים כבשו את צ'אמפה, הסוחרים הערבים עברו לעסוק במסחר עם סיאם וסולטנות מלאקה. מאותה עת, היחסים בין וייטנאם והעולם הערבי נכנסו לקיפאון עד הכיבוש הצרפתי במאה ה-19.

== העת המודרנית ==
=== תחילת המאה ה-20 ===
הקשרים החדשים בין וייטנאם וערב הסעודית החלו בראשית המאה ה-20 לאחר שצרפת הצליחה לכבוש את וייטנאם ולשים קץ באופן זמני לרדיפת המיעוט המוסלמי בצ'אם. תלמיד צ'אמי, מוחמד בדרי, שביקר בערב הסעודית, נחשב לאיש הדת הסלפי הראשון בהיסטוריה של וייטנאם. בסעודיה, בדרי ביקש להרחיב את ידיעתו על התורה האסלאמית הסעודית ולחזקה בקרב המתאסלמים והמיעוט הצ'אמי שבווייטנאם<ref name="chamstudies"></ref>.

דרום וייטנאם וסעודיה כוננו יחסים דיפלומטיים ביניהן ב-1974, אך הדבר לא נמשך זמן רב<ref></ref>. בשל מלחמת וייטנאם, ולאחריה עד שנות ה-90, לא התקיימו יחסים דיפלומטיים בין וייטנאם המאוחדת וסעודיה, שכן ערב הסעודית הייתה חלק מהגוש שהזדהה עם ארצות הברית נגד ברית המועצות הקומוניסטית שסייעה לווייטנאם. ערב הסעודית, לצד צפון תימן ומדינות נוספות מהמפרץ הפרסי, אירחה בשנות ה-80 גם מספר קטן של פליטים וייטנאמים ממוצא ערבי וצ'אמי עקב רדיפה על רקע דת מצד המשטר הקומוניסטי בווייטנאם<ref></ref>.

=== מאז שנות ה-90 ===
אחרי שווייטנאם החלה בתהליך ה"דוי מוי", שכלל רפורמות כלכליות ליצירת "כלכלת שוק בעלת אוריינטציה סוציאליסטית", היחסים בין המדינות החלו להשתפר. ב-1999 ערב הסעודית הודיעה באופן רשמי על כינון יחסים דיפלומטיים עם וייטנאם<ref name="tgvn">http://tgvn.com.vn/20-years-of-vietnam-saudi-arabia-relations-striving-towards-substantial-development-and-deep-ties-103359.html </ref>. לאחר מכן נפתחה שגרירות וייטנאם בריאד, ושגרירות ערב הסעודית בהאנוי נפתחה שנה מאוחר יותר.

מאז כינון היחסים ביניהן, שתי המדינות חוות צמיחה עקבית במסחר. בשנת 2018 הגיע מחזור הסחר הדו-כיווני בין המדינות ל-1.8 מיליארד דולר.

== הקהילה הווייטנאמית בסעודיה ==
בסעודיה מתגוררים בין 10,000 ל-20,000 עובדים וייטנאמים, והקהילה במדינה נחשבת לקטנה לעומת הקהילות הפיליפיניות והקהילות מדרום–מזרח אסיה. בשנת 2014 חתמו סעודיה ווייטנאם על הסכם עבודה לחמש שנים שיאפשר הכנסת עובדים רבים יותר לסעודיה, אולם תנאי המחיה שלהם ספגו בווייטנאם ביקורת רבה בשל היחס מצד המעסיקים הסעודים לעובדים הווייטנאמים כעבדים<ref></ref>. בתגובה, החליטה שגרירות וייטנאם בריאד להחזיר מספר קטן של עובדים לביתם<ref>https://www.constructionweekonline.com/article-32007-unpaid-vietnamese-workers-in-saudi-are-repatriated </ref>.

== הערות שוליים ==
מונתסר א-טאלבי

מונתסר א-טאלבי (בערבית: منتصر الطالبي, בתעתיק: מנתצר אלטאלבי; נולד ב-26 במאי 1998 בפריז שבצרפת) הוא כדורגלן תוניסאי המשחק בעמדת הבלם בקבוצת רובין קאזאן מליגת העל הרוסית ובנבחרת תוניסיה.

== קריירת מועדונים ==
א-טאלבי החל את הקריירה המקצוענית שלו באספרנסה ספורטיב דה תוניס מליגת העל התוניסאית, במדיה ערך 20 הופעות ליגה והבקיע שער אחד.

ב-20 ביוני 2018 חתם בריזספור מליגת העל הטורקית.

ב-1 ביולי 2021 חתם בבנוונטו מהסרייה ב'. ב-9 באוגוסט 2021 חתם על חוזה לארבע עונות ברובין קאזאן מליגת העל הרוסית.

== קריירה בינלאומית ==
ב-28 במרץ 2021 ערך א-טאלבי את הופעת הבכורה שלו בנבחרת תוניסיה, בניצחון 2-1 על נבחרת גינאה המשוונית במסגרת מוקדמות גביע אפריקה לאומות 2021. הוא היה חלק מסגל נבחרת תוניסיה בטורניר גביע אפריקה לאומות 2021 בשנת 2022, וערך ארבע הופעות בטורניר.

נכלל בסגל נבחרת תוניסיה לטורניר מונדיאל 2022.

נכלל בסגל נבחרת תוניסיה לטורניר גביע אפריקה לאומות 2023.

== תארים ==
;אספרנסה ספורטיב דה תוניס
* אליפות תוניסיה (2): 2016/2017, 2017/2018

== קישורים חיצוניים ==

== הערות שוליים ==

קטגוריה:כדורגלנים תוניסאים
קטגוריה:בלמי כדורגל תוניסאים
קטגוריה:פריז: כדורגלנים
קטגוריה:כדורגלני אספראנסה דה תוניס
קטגוריה:כדורגלני ריזספור
קטגוריה:כדורגלני בנוונטו
קטגוריה:כדורגלני רובין קאזאן
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:תוניסאים שנולדו ב-1998
מקשי הפונקציה

מקש פונקציה הוא מקש במקלדת מחשב אשר מיועד לביצוע פקודות במערכת ההפעלה, או לחלופין, לביצוע משימות מסוימות בתוכנות.<ref></ref><ref></ref> בחלק מן המקלדות, ישנן פעולות המוגדרות כברירת מחדל בעת עליית המערכת, אשר לא ניתן לשנותן.<ref></ref>

במחשבים רבים, לחיצה על מקש ה-FN בצירוף עם מקשים שונים ממקשי הפונקציה, תבצע קיצורים לפעולות במחשב, כגון הפעלת מצב טיסה, השתקת השמע ונעילת משטח הנגיעה. באם ניתן לבצע קיצורי פעולות מערכת, יופיעו אייקונים קטנים על המקש, שיסמנו את הפונקציה אותה יכול לבצע המקש.

בטרמינל ישמשו מקשי הפונקציות בדרך כלל כקיצור דרך ליצירת רצפי תווים המתחילים ברווח (לפי ASCII), אך ייתכן גם שימוש דיפולטיבי לשליחת תווים מיוחדים בטרמינל.

במקלדת סטנדרטית מקשים אלו יוצרים קוד בגודל בית אחד, על אף שזה מחוץ לטווח ה-ASCII הרגיל, בשל כך שזה מוגדר דרך מנהל ההתקן של המקלדת או על ידי התוכנה הפועלת. ייתכנו קישורים וייצוגים פיקטוגרפיים למקשים אלו כעשיית פעולות כלליות כגון הדפסה ושינוי עוצמת בהירות הצג, לרוב הם ייוצגו על ידי האות "F", כקיצור למילה "פונקציה" (מאנגלית: Function), ועל ידה נמצאים מקשים מאחד עד שנים-עשר.

==קישורים חיצוניים==

==הערות שוליים==

קטגוריה:מקשים
איימן דחמאן

איימן דחמאן (בערבית: أيمن دحمان, בתעתיק: אימן דחמאן; נולד ב-28 בינואר 1997 בספקס שבתוניסיה) הוא כדורגלן תוניסאי המשחק בעמדת השוער בקבוצת ספקסיין מליגת העל התוניסאית ובנבחרת תוניסיה.

== קריירת מועדונים ==
דחמאן החל את הקריירה המקצוענית שלו בספקסיין מליגת העל התוניסאית בשנת 2018. בשלוש עונותיו הראשונות בקבוצה הבוגרת של המועדון ערך 65 הופעות ליגה.

== קריירה בינלאומית ==
ב-28 במרץ 2021 ערך דחמאן את הופעת הבכורה שלו בנבחרת תוניסיה, בניצחון 2-1 על נבחרת גינאה המשוונית במסגרת מוקדמות גביע אפריקה לאומות 2021. הוא היה חלק מסגל נבחרת תוניסיה בטורניר גביע אפריקה לאומות 2021 בשנת 2022, אך לא שיחק בטורניר.

נכלל בסגל נבחרת תוניסיה לטורניר מונדיאל 2022.

נכלל בסגל נבחרת תוניסיה לטורניר גביע אפריקה לאומות 2023.

== תארים ==
;ספקסיין
* הגביע התוניסאי (2): 2018/2019, 2020/2021

== קישורים חיצוניים ==

== הערות שוליים ==

קטגוריה:כדורגלנים תוניסאים
קטגוריה:שוערי כדורגל תוניסאים
קטגוריה:ספקס: כדורגלנים
קטגוריה:כדורגלני ספקסיין
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:תוניסאים שנולדו ב-1997
A Beautiful Noise

"A Beautiful Noise" הוא שיר שהוקלט על ידי הזמרות האמריקאיות אלישה קיז וברנדי קרלייל. השיר נכתב על ידי קיז, קרלייל, ברנדי קלארק, הילרי לינדזי, לורי מק'קנה, היילי וויטרס, לינדה פרי ורובי אמנפו.<ref></ref> הוא יצא לאור כסינגל ב-29 באוקטובר 2020 דרך RCA רקורדס. השיר בוצע בשידור חי ב-Every Vote Counts: A Celebration of Democracy, והן הוציאו את הסינגל מיד לאחר שידור הבכורה של השיר ב-CBS.<ref name=":4"></ref> השיר נכלל גם במהדורה המחודשת הדיגיטלית של אלבום האולפן השביעי של קיז, Alicia שיצא לאור ב-2020, שיצא ב-18 בדצמבר 2020.<ref></ref> השיר קיבל מועמדות לשיר השנה בטקס פרסי הגראמי ה-64.

== רקע ==
"A Beautiful Noise" הוקלט כדי לעורר השראה בבוחרים אמריקאים להצביע בבחירות לנשיאות ארצות הברית 2020. השיר נוצר על ידי צוות פזמונאיות המורכב מאלישה קיז, ברנדי קרלייל, ברנדי קלארק, הילרי לינדזי, לורי מק'קנה, היילי וויטרס, לינדה פרי ורובי אמנפו.<ref name=":0"></ref> ברנדי קלארק הייתה הפזמונאית הראשונה שנוסף לצוות, ואחריו לורי מק'קנה, הילרי לינדזי וכן הלאה. השיר הועבר בין כל שמונת הכותבות במטרה לייצג מגוון באמצעות מגוון השקפות, קולות ונקודות מבט. במאמר בוראייטי, עלי הרנל מלייב ניישן דנה כיצד נוצר השיר, וקבעה שהן קיוו לחגוג את זכות הבחירה לנשים לקראת הבחירות לנשיאות ב-2020.<ref name=":4" /> שנת 2020 מציינת את יום השנה ה-100 לתיקון ה-19 לחוקת ארצות הברית ויום השנה ה-55 לחוק זכות ההצבעה, והשיר נועד לכבד אירועים אלו על פי הרנל.<ref name=":4" />

== הופעות חיות ==
אלישיה קיז הנחתה את הספיישל Every Vote Counts: A Celebration of Democracy של CBS לצד קרי וושינגטון ואמריקה פררה, שם בוצע לראשונה השיר. אלישה קיז וברנדי קרלייל ישבו ליד פסנתרים נפרדים זו מול זו בזמן שהן ביצעו את השיר.<ref name=":0" /> קיז וקרלייל הופיעו ללא ליווי מוזיקלי נוסף מלבד הפסנתרים שלהן.<ref name="LFLM"></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אלישה קיז
קטגוריה:סינגלים בהוצאת RCA רקורדס
עבדול מנאף נורודין

עבדול מנאף נורודין (באנגלית: Abdul Manaf Nurudeen; נולד ב-8 בפברואר 1999 באקרה שבגאנה) הוא כדורגלן גנאי המשחק בעמדת השוער בקבוצת אויפן מליגת העל הבלגית ובנבחרת גאנה.

== קריירת מועדונים ==
נורודין גדל באקדמיית אספייר בסנגל. בשנת 2017 חתם באויפן מליגת העל הבלגית. ב-7 בנובמבר 2020 ערך את הופעת הבכורה שלו בקבוצה הבוגרת של המועדון, בתיקו 1-1 נגד ואסלנד-בוורן במסגרת הליגה.

== קריירה בינלאומית ==
נורודין היה חלק מסגל נבחרת גאנה בטורניר גביע אפריקה לאומות 2021 בשנת 2022, אך לא שיחק בטורניר.

ב-5 בינואר 2022 ערך את הופעת הבכורה שלו בנבחרת, בהפסד 3-0 לנבחרת אלג'יריה במשחק ידידות.

נכלל בסגל נבחרת גאנה לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:שוערי כדורגל גנאים
קטגוריה:אקרה: כדורגלנים
קטגוריה:כדורגלני אויפן
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:ספורטאים גנאים בבלגיה
קטגוריה:גנאים שנולדו ב-1999
נקודת סבאר

[[מפה טופוגרפית של חצי האי ביירז הכוללת את האזור האנטארקטי המוגן במיוחד מספר 126.]]
האי ליווינגסטון והאי סמית']]
נקודת סבאר או נקוד סבר (באנגלית: Sevar Point ; בבולגרית: нос Севар) היא לשון יבשה בחוף הדרומי של חצי האי ביירז באי ליווינגסטון באיי שטלנד הדרומיים, שבאנטארקטיקה.

נקודת סבאר מהווה את הצד המזרחי של הכניסה למפרצון ראסקופוריס.

נקודת סבאר ממוקמת 1.9 קילומטרים מזרחית - דרום-מזרחית מנקודת דבילז;

נקודת סבאר ממוקמת 2.71 קילומטרים ממערב לנקודת ניקופול;

נקודת סבאר ממוקמת 2.97 קילומטרים צפונית - מזרחית מסלע לונג שבמצר מורטון.

גבעת ואספ מתנשאת מעל נקודת סבאר שנמצאת צפונית - צפון-מזרחית לגבעה;

גבעת סילר מתנשאת מעל נקודת סבאר, שנמצאת מזרחית - צפון-מזרחית לגבעה.

== היסטוריה ==
=== מיפוי לשון היבשה ===

הנקודה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2009.

=== מקור השם ===

הנקודה נקראת על שם השליט הבולגרי חאן סבאר.

=== אזור אנטארקטי מוגן במיוחד ===

לשון היבשה ממוקמת באזור האנטארקטי המוגן במיוחד "חצי האי ביירז" - אזור מוגן מיוחד מספר 126 (ASPA 126).

== קישורים חיצוניים ==
* [https://copernix.io/#?where=-61.14668650793452,-62.67417556763208,15&?query=&?map_type=hybrid תצלום לוויין של אזור לשון היבשה, תוך סימון אתרים נוספים באזור] באתר copernix

סבאר
סבאר
פרביס אסטופיניאן

פרביס חוסואה אסטופיניאן טנוריו (בספרדית: Pervis Josué Estupiñán Tenorio; נולד ב-21 בינואר 1998 באסמרלדס שבאקוודור) הוא כדורגלן אקוודורי המשחק בעמדת המגן השמאלי בקבוצת ברייטון אנד הוב אלביון ובנבחרת אקוודור.

== קריירת מועדונים ==
אסטופיניאן החל את הקריירה המקצוענית שלו בליגה דה קיטו מליגת העל האקוודורית. ב-29 ביולי 2016 חתם בווטפורד מהפרמייר ליג.

בין השנים 2016–2020 הוא הושאל לגרנדה, אלמריה, מיורקה ואוססונה.

ב-16 בספטמבר 2020 חתם אסטופיניאן על חוזה לשבע עונות בוויאריאל מהלה ליגה. בעונתו הראשונה במועדון הוא זכה בליגה האירופית.

ב-16 באוגוסט 2022 חתם לחמש שנים בברייטון אנד הוב אלביון מהפרמייר ליג. ב-21 באוגוסט ערך הופעת בכורה בקבוצה, בניצחון 0–2 על וסטהאם יונייטד.

== קריירה בינלאומית ==
ב-13 באוקטובר 2019 ערך אסטופיניאן את הופעת הבכורה שלו בנבחרת אקוודור, בהפסד 1–6 לנבחרת ארנגטינה במשחק ידידות. הוא היה חלק מסגל נבחרת אקוודור בטורניר קופה אמריקה 2021, ונכלל בנבחרת הטורניר.

נכלל בסגל נבחרת אקוודור לטורניר מונדיאל 2022.

== תארים ==
;ויאריאל
* הליגה האירופית (1): 2020/2021

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:מגני כדורגל אקוודורים
קטגוריה:אסמרלדס: כדורגלנים
קטגוריה:כדורגלני ליגה דה קיטו
קטגוריה:כדורגלני ווטפורד
קטגוריה:כדורגלני גרנדה
קטגוריה:כדורגלני אלמריה
קטגוריה:כדורגלני מיורקה
קטגוריה:כדורגלני אוססונה
קטגוריה:כדורגלני ויאריאל
קטגוריה:כדורגלני ברייטון אנד הוב אלביון
קטגוריה:כדורגלני נבחרת אקוודור
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:אקוודורים שנולדו ב-1998
ריכרד פון קראוול

ריכרד קרל פרידירך ברנהרד פון קראוול (בגרמנית: Richard Karl Friedrich Bernhard von Kraewel; 17 באוגוסט 1861 – 14 ביוני 1943) היה גנרל גרמני, ומפקד כוחות במהלך מלחמת העולם הראשונה.

== ביוגרפיה ==
===ראשית חייו===
פון קראוול נולד ב-17 באוגוסט 1861 בזאגאן, והיה בנם של הגנרל הפרוסי קרל פון קראוול ואשתו מריה לבית שטרכוויץ פון גרוס-זאוכה וקמינץ. בשנת 1880 הוא התגייס ל והצטרף לרגימנט הרגלים ה-14 (פומרניה ה-3), ומילא בצבא תפקידי פיקוד ומטה. ב-22 ביולי 1900 הועלה לדרגת מיור, ולאחר מכן מונה לקצין מטה בדיוויזיה ה-27. ב-16 באוקטובר 1906 מונה קראוול לראש מטה הקורפוס ה-2, וב-27 בינואר 1909 הוא הועלה לדרגת אוברסט. ב-21 בפברואר 1911 הוא מונה למפקד רגימנט הרגלים ה-19 (פומרניה ה-2), וב-21 באפריל 1912 מונה למפקד חטיבת הרגלים ה-34 בשוורין.

===מלחמת העולם הראשונה ואחריתו===
בפרוץ מלחמת העולם הראשונה הוביל קראוול את חטיבתו במסגרת דיוויזיית הרגלים ה-17 בחזית המערבית. חייליו השתתפו בהתקדמות דרך בלגיה לצרפת, לחמו בקרב סן-קנטן ולאחר מכן נלחמו בקרב האורק. ב-22 בספטמבר 1914 הוא מונה למפקד דיוויזיית המילואים ה-17 באזור ממערב לרויה וליד נויון. ב-18 באפריל 1915 הוא הועלה לדרגת גנרל לויטננט. ב-17 בספטמבר 1915 הוא מונה למפקד הדיוויזיה ה-101 והשתתף עמה במערכה נגד סרביה, וב-19 בנובמבר באותה שנה מונה למפקד הדיוויזיה ה-105, עמה לחם במקדוניה ובשנה שלאחר מכן בחזית המזרחית בסטריפה. ב-6 בספטמבר 1916 הוא מונה למפקד הדיוויזיה ה-3 באגם נארוך. ב-2 בפברואר 1917 הוא מונה למפקד הקורפוס ה-54 על הפוטנה, ובמקביל הועלה לדרגת גנרל חיל הרגלים. ב-25 בפברואר 1917 מונה למפקד הקורפוס ה-4 בפלנדריה, עימו השתתף בקרב על הליס באפריל 1918 כחלק ממתקפת האביב הגרמנית, ולאחר מכן פיקד עליו עד תום המלחמה.

לאחר שביתת הנשק, הוא מונה למפקד הקורפוס ה-2 מ-17 בדצמבר 1918 עד 22 ביוני 1919, ולאחר מכן השתחרר מהצבא וחזר לביתו. לאחר המלחמה חי פון קראוול בברלין, עד מותו ב-14 ביוני 1943.

== קישורים חיצוניים ==
* [http://prussianmachine.com/aka/kraewel.htm ריכרד פון קראוול] באתר prussianmachine

קטגוריה:גנרלים בצבא הקיסרות הגרמנית
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:גרמנים שנולדו ב-1861
קטגוריה:גרמנים שנפטרו ב-1943
כדורון (סדרה)

כדורון ואפרוחית היא סדרת אנימציה לפעוטות בגילאי 0–3 של ערוץ בייבי. הסדרה עוקבת אחר דמויות כדור בשם Little Ball ואפרוחית בשם Little Chick, שיוצרת חוויה ויזואלית של גילוי, ולומדת לזהות תכונות אופייניות של החפצים שהם נתקלים בהם.

== פרקים ==
* כדורון מנגן בתזמורת
* כדורון פוגש צורות אחרות
* כדורון פוגש בעלי חיים
* כדורון בגן השעשועים
* כדורון בחוף הים
* כדורון נשאר בבית
* כדורון יוצא לטבע
* כדורון בכדור פורח
* אפרוחית מנגנת בתזמורת
* אפרוחית פוגשת צורות אחרות
* אפרוחית פוגשת בעלי חיים
* אפרוחית בגן השעשועים
* אפרוחית בחוף הים
* אפרוחית נשארת בבית
* אפרוחית יוצאת לטבע
* אפרוחית בכדור פורח

== קישורים חיצוניים ==
* 

קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנות ה-2000
קטגוריה:ערוץ בייבי סדרות
יוסט קפיטו

יוסט קפיטו (בגרמנית: Jost Capito; נולד ב-26 בספטמבר 1958) הוא מהנדס גרמני. במהלך השנים מילא מספר תפקידים ניהוליים בקבוצות שונות ביניהן קבוצת המרוצים של פולקסווגן באליפות העולם בראלי, עימה זכה בשלוש אליפויות רצופות ומנכ"ל קבוצת המרוצים ויליאמס המתחרה באליפות הפורמולה 1.

==קריירה==
קפיטו החל את הקריירה בספורט המוטורי בשנת 1985 אז הצטרף למחלקת פיתוח המנועים בעלי הביצועים הגבוהים בחברת ב.מ.וו. באותה שנה היה גם חלק מהצוות שזכה בקטגוריית המשאיות במרוץ ראלי פריז דקאר. בשנת 1989 הוא קיבל את תפקידו הראשון בקבוצת פולקסווגן כשהצטרף לחטיבת המרוצים של פורשה.

בשנת 1996 עבר קפיטו לסאובר כחבר בוועד המנהל של הקבוצה. לאחר מכן עבר לפורד, בה עבד עשור והיה אחראי על קידום הפיתוח של מכונית הפורד פוקוס Focus Mk1 RS, שזכתה באליפות בשנים 2006 ו-2007. הוא שב לקבוצת הראלי של פולקסווגן במאי 2012 והיה שותף לשלוש זכיות רצופות באליפות הנהגים והיצרנים.

בינואר 2016 הוכרז כי יצטרף לקבוצת מקלארן, אך הובהר כי הדבר יעשה רק לאחר שימצא לו מחליף בקבוצת פולקסווגן. בספטמבר אותה שנה התחיל את תפקידו באופן רשמי. המרוץ הראשון אותו ניהל היה גרנד פרי איטליה. בדצמבר, כ-4 חודשים לאחר מכן, סיים את עבודתו בקבוצה.

בדצמבר 2020 הוכרז על מינוי לתפקיד מנכ"ל ומנהל המרוצים של קבוצת ויליאמס, תפקיד אליו נכנס באופן רשמי חצי שנה לאחר מכן. בדצמבר 2022, שנה וחצי אחרי שנכנס לתפקיד, הוחלף על ידי ג'יימס ואולס.

==קישורים חיצוניים==

==הערות שוליים==

קטגוריה:פורמולה 1: מנהלי קבוצות
קטגוריה:גרמנים שנולדו ב-1958
מנפרד גרץ

מנפרד גרץ (בגרמנית: Manfred Grätz; נולד ב-9 בינואר 1935) הוא גנרל-לויטננט מזרח-גרמני בדימוס בצבא העם הלאומי אשר שימש לתקופה קצרה כראש המטה הראשי (מקביל לרמטכ"ל).

==ביוגרפיה==
גרץ נולד ב-9 בינואר 1935 באלטמיטוויידה שבסקסוניה. לאחר סיום לימודיו ב-29 בדצמבר 1952 התגייס לצבא העם הלאומי. בין 1952–1954 למד בבית הספר לקצינים בארפורט. עם סיום לימודיו מונה לסגן ראש מטה רגימנט הפאנצר ה-14. בין 1955–1959 שהה בברית המועצות ולמד באקדמיה הצבאית של הצבא האדום. מ-1961 שרת במשרד ההגנה הלאומי, וב-1971 חזר לברית המועצות ולמד באקדמיית המטה הכללי. ב-1973 חזר לגרמניה ומונה לסגן מפקד הדיוויזיה הממונעת ה-1 בפוטסדאם. ב-1976 מונה למפקד הדיוויזיה הממונעת ה-8 בשוורין עד 1978.

ב-7 באוקטובר 1979 הועלה לדרגת גנרל מאיור. ב-1982 מונה למפקד המחוז הצבאי ה-3 (לייפציג), וב-1 במרץ 1984 הועלה לדרגת גנרל-לויטננט. ב-1986 ירש את מקומו של יואכים גולדבך כסגן שר ההגנה וכמפקד פיקוד העורף. ב-31 בדצמבר 1989 מונה לראש המטה הראשי (מקביל לרמטכ"ל), ובמקביל המשיך לשמש כשר ההגנה. ב-30 בספטמבר 1990 יצא לפנסיה מוקדמת.

לאחר איחוד גרמניה מחדש נשפט גרץ במשפטי רובאי החומה. הוא הואשם בכך שאישר לאנשי משמר הגבול המזרח-גרמני לירות למוות באנשים שניסו לעבור את חומת ברלין. הוא נידון למאסר של שנה ושלושה חודשים.

==קישורים חיצוניים==
* [https://www.bundesstiftung-aufarbeitung.de/de/recherche/kataloge-datenbanken/biographische-datenbanken/manfred-graetz מנפרד גרץ] באתר bundesstiftung-aufarbeitung

קטגוריה:מפקדי צבאות סדירים בעת החדשה: אישים
קטגוריה:גנרלים בצבא גרמניה המזרחית
קטגוריה:גרמנים שנולדו ב-1935
איגוד האתלטיקה בישראל

איגוד האתלטיקה בישראל (נקרא גם "IAA") הוא עמותה שמטרתה קידום אתלטים והגשתם לתחרויות בין-לאומיות בייצוג המדינה. העמותה אמונה על ריכוז וניהול ענף האתלטיקה בישראל, הגשת דוחות שנתיים ל-IAAF, ותקשורת עם שאר התאחדויות האתלטיקה בעולם.

איגוד האתלטיקה הוא הגוף הרשמי אשר מוכר על ידי התאחדות האתלטיקה העולמי, בכל הקשור לענף אתלטיקה בישראל. האתלטיקה כוללת בתוכה את ספורט ריצה, מרתון, קפיצות, זריקות. המשמעות מכך היא, שרק תוצאות של מתחרים בתחרויות המאורגנות על ידי האיגוד או מוכרות על ידיו, תוכלנה להיות מוכרות ברמה בינלאומית.

שיא ישראלי יכול להיקבע רק בתחרות הנמצאת באחריות האיגוד, ואשר עמדה בסטנדרטים בינלאומיים של ארגון ומדידת זמנים. דוגמאות לתחרויות אשר מאורגנות על ידי האיגוד, הן מרתון טבריה הבינלאומי, אליפות ישראל בחצי מרתון בבית שאן, אליפות ישראל במרוצי שדה, ליגה בין-אגודתית המהווה את אליפות ישראל לאגודות, או אפילו תחרות בינלאומית כגון גביע אירופה בזריקות 2006 (אמנם אין זו תחרות ריצה, אך האיגוד מכיר בה מתוקף היותה תחרות בינלאומית). איגוד האתלטיקה אחראי גם על אשור תחרויות אתלטיקה בארץ בכל רמה שהיא. מאגני מרוצים ותחרויות אתלטיקה בכל דרג, חייבים לאשר תחילה את התחרות עם האיגוד הישראלי, וזאת על-פי חוקי התאחדות האתלטיקה הבינלאומית.

האיגוד נוצר תחת השם "ועדת האתלטיקה" והיה חלק מההתאחדות לספורט בישראל. בשנת 1980 שינה האיגוד את שמו ל"איגוד האתלטיקה בישראל", וב-1995 הפך הגוף לעצמאי ועמותה מוכרת על ידי המדינה. בשנת 2021 המחזור השנתי של העמותה היה כ-15 מיליון ש"ח (כ-50% יותר משהיה ב-2020, כאשר 75.3% ממנו הגיע ממשרד התרבות והספורט. באיגוד מועסקים 17 עובדים וחברים בו 36 אנשים, נכון לשנת 2021<ref></ref>. יו"ר האיגוד הוא עמי ברן, והמנכ"ל הוא גל לוי<ref></ref>.

== קישורים חיצוניים ==
* 

* 
* 

== הערות שוליים ==

קטגוריה:ישראל: עמותות
קטגוריה:ישראל: אתלטיקה
פריץ שטרלץ

פריץ שטרלץ (בגרמנית: Fritz Streletz; נולד ב-28 בספטמבר 1926) הוא גנרל-אוברסט מזרח-גרמני בדימוס בצבא העם הלאומי אשר שימש כראש המטה הראשי (מקביל לרמטכ"ל).

==ביוגרפיה==
שטרלץ נולד ב-28 בספטמבר 1926 בכפר פרידריכסגרץ שנמצא אז בתחומי רפובליקת ויימאר (כיום שמו גרודז'ייץ והוא נמצא בתחומי פולין). ב-1944 התגייס לוורמאכט ושרת בו עד סיום מלחמת העולם השנייה. עם סיום המלחמה נפל בשבי הצבא האדום. באוקטובר 1948 התגייס לפולקספוליציי והצטרף למפלגת האיחוד הסוציאליסטי של גרמניה. עד 1956 היה אוברסט במשטרה. בין 1951–1952 למד בקורס מפקדי גדודים בברית המועצות. בין 1959–1961 חזר לברית המועצות ולמד באקדמיית המטה הכללי. לאחר חזרתו לגרמניה שימש כמפקד המחוז הצבאי ה-3 (לייפציג). ב-1964 הועלה לדרגת גנרל-מאיור ומונה לסגן ראש המטה הראשי של צבא העם הלאומי (מקביל לרמטכ"ל). ב-1969 הועלה לדרגת גנרל-לויטננט. בין 1971–1989 שימש כראש המטה הכללי הראשי. החל מ-1979 שימש במקביל גם כסגן המפקד העליון של ברית ורשה. החל מ-1981 היה חבר בוועד המרכזי של המפלגה.

לאחר נפילת חומת ברלין ואיחוד גרמניה מחדש נשפט שטרלץ במשפטי רובאי החומה. הוא הואשם בכך שאישר לאנשי משמר הגבול המזרח-גרמני לירות למוות באנשים שניסו לעבור את חומת ברלין. הוא נידון למאסר של חמש שנים וחצי.

==קישורים חיצוניים==

* [http://www.ddr-wissen.de/wiki/ddr.pl?Fritz_Streletz פריץ שטרלץ] באתר ddr-wissen
* [https://portal.dnb.de/opac.htm?method=simpleSearch&query=123442362 פריץ שטרלץ] באתר הספרייה הלאומית הגרמנית

קטגוריה:מפקדי צבאות סדירים בעת החדשה: אישים
קטגוריה:גנרלים בצבא גרמניה המזרחית
קטגוריה:מקבלי עיטור קרל מרקס
קטגוריה:מעוטרי עיטור שרנהורסט
קטגוריה:מקבלי עיטור הדגל האדום
קטגוריה:גיבורי עמל של גרמניה המזרחית
קטגוריה:אנשי הוורמאכט
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1926
יחסי איחוד האמירויות הערביות – בהוטן

יחסי איחוד האמירויות הערביות–בהוטן הם היחסים הדו-צדדיים בין האמירויות הערביות המאוחדות לממלכת בהוטן.

==היסטוריה==
היחסים הדיפלומטיים בין המדינות כוננו ב-13 בספטמבר 2012, במסמך שנחתם על ידי שגרירי שתי המדינות באומות המאוחדות. שגרירי שתי המדינות הביעו עניין בשיתוף פעולה הדוק בתחומים דו-צדדיים ורב-צדדיים בין שתי המדינות. בנוסף, הם הביעו את רצונם להעמיק עוד יותר את רמת שיתוף הפעולה הנוכחית בין שתי המדינות באו"ם ובפורומים רב-צדדיים אחרים. שגרירי שתי המדינות דנו גם באפשרות של חילופי ביקורים בכל הרמות, וכן בחנו את יחסי הסחר בין שתי המדינות. שגריר איחוד האמירויות הזמין גם את בהוטן להשתתף בירידים ובתערוכות המתקיימים באופן קבוע בדובאי.

ממשלות איחוד האמירויות ובהוטן מקיימות יחסים ידידותיים באמצעות מגעים שוטפים בין שגרירי המדינות, המתגוררים בניו דלהי ובכווית סיטי בהתאמה. ב-25 באפריל 2018, המשלחת של איחוד האמירויות ערכה סדרה של פגישות עם פקידים בהוטנים בבירה טהימפהו. הם דנו ביחסים הבילטרליים בין איחוד האמירויות ובהוטן, ובהשתתפות בהוטן באקספו 2020 בדובאי. דיפלומט אמירתי הדגיש כי איחוד האמירויות מצפה להשתתפות בהוטן באירוע. נדונו גם נושאים בעלי עניין הדדי ודרכים להרחבת הקשרים בין שתי המדינות. המדינות חתמו על הסכם שירותי אוויר ב-29 בנובמבר 2018 בדובאי, שנכנס לתוקף ב-12 בפברואר 2020.

ישנם גם בהוטנים רבים באיחוד האמירויות העובדים בתעשיית האירוח והשירותים.

==קישורים חיצוניים==

* [https://www.mofaic.gov.ae אתר משרד החוץ של איחוד האמירויות הערביות]
* [http://www.mfa.gov.bt/ אתר משרד החוץ של בהוטן]

==הערות שוליים==
מיכאל שלוטהאואר

מיכאל שלוטהאואר (בגרמנית: Michael Schlothauer; 21 ביוני 1943 – 5 בדצמבר 2022) היה גנרל-מיור מזרח-גרמני אשר שימש כראש המטה הראשי (מקביל לרמטכ"ל) האחרון של צבא העם הלאומי.

==ביוגרפיה==
שלוטהאואר נולד בגרוסכירמה ב-21 ביוני 1943. עם סיום לימודיו ב-1962 התגייס לצבא העם הלאומי. עד 1965 הוא למד במכללת הקצינים ע"ש ארנסט תלמאן. ב-1964 הצטרף למפלגת האיחוד הסוציאליסטי של גרמניה. הוא סיים את לימודיו ב-1965, וב-1971 מונה למפקד גדוד ברגימנט הממונע ה-16. לאחר מכן נסע לברית המועצות ולמד באקדמיה הצבאית פרונזה. ב-1975 חזר לגרמניה כסגן מפקד הרגימנט הממונע ה-16. ב-1977 מונה למפקד הרגימנט, וב-1978 הועבר לפקד על הרגימנט הממונע ה-24. ב-1979 מונה להיות סגן מפקד הדיוויזיה הממונעת ה-4. ב-1982 חזר לברית המועצות ולמד באקדמיה הצבאית וורשילוב, וב-1984 חזר לגרמניה ומונה למפקד הדיוויזיה. במרץ 1987 הועלה לדרגת גנרל-לויטננט ומונה למפקד המחוז הצבאי ה-3. ב-15 בספטמבר 1990, לאחר נפילת חומת ברלין, מונה שלוטהאואר לראש המטה הראשי (מקביל לרמטכ"ל) במקום מנפרד גרץ. בתפקידו זה, הוא פיקח על פירוקו של צבא העם הלאומי ושילובו בתוך הבונדסוור המערב-גרמני. הוא סיים את תפקידו באופן רשמי ב-2 באוקטובר, יום לפני שהוכרז רשמית על איחוד גרמניה מחדש.

==קישורים חיצוניים==
* [https://www.bundesstiftung-aufarbeitung.de/de/recherche/kataloge-datenbanken/biographische-datenbanken/michael-schlothauer מיכאל שלוטהאואר] באתר bundesstiftung-aufarbeitung

קטגוריה:מפקדי צבאות סדירים בעת החדשה: אישים
קטגוריה:גנרלים בצבא גרמניה המזרחית
קטגוריה:גרמנים שנולדו ב-1943
קטגוריה:גרמנים שנפטרו ב-2022
זיגפריד רידל

זיגפריד רידל (בגרמנית: Sigfrid Riedel; 3 בספטמבר 1918 – 4 במאי 2018) היה גנרל-לויטננט מזרח-גרמני אשר שימש כראש המטה הראשי (מקביל לרמטכ"ל) של צבא העם הלאומי.

==ביוגרפיה==
רידל נולד בשוורצנברג ב-3 בספטמבר 1918. בין 1929–1933 היה חבר בליגה הקומוניסטית הצעירה של גרמניה. ב-1938 הצטרף לשירות העבודה של הרייך, ועם פרוץ מלחמת העולם השנייה ב-1939 התגייס לוורמאכט. הוא לחם במלחמת העולם השנייה ועד סופה הגיע לדרגת פלדוובל. ב-1945 הוא נפל בשבי צבא ארצות הברית. לאחר שחרורו הצטרף למפלגה הקומוניסטית של גרמניה ולאחר מכן למפלגת האיחוד הסוציאליסטי של גרמניה. ב-1946 הוא מונה לראש לשכת התעסוקה בשוורצנברג, וב-1947 הצטרף למשטרת העם הגרמנית. ב-1949 נסע לקורס מיוחד בברית המועצות. בין 1950–1954 מילא רידל תפקידי מטה ומנהל בכירים במשטרה הגרמנית. ב-1955 חזר לברית המועצות ולמד באקדמיית המטה הכללי עד 1957. עם חזרתו לגרמניה מונה לסגן ראש המטה הראשי (מקביל לרמטכ"ל). ב-7 באוקטובר 1959 הועלה לדרגת גנרל-מיור. ב-1960 מונה לראש המטה הראשי ולסגן שר ההגנה הלאומי. ב-1963 הועלה לדרגת גנרל-לויטננט. ב-15 במרץ 1967 הוא סולק מתפקידו מתפקידו בשל חוסר שביעות רצון כלפיו מצד הנהגת המפלגה, ומונה למזכיר המדינה וראש מינהל התכנון. הוא פרש מהצבא ב-1 בינואר 1983.

==קישורים חיצוניים==
* [https://www.bundesstiftung-aufarbeitung.de/de/recherche/kataloge-datenbanken/biographische-datenbanken/sigfried-riedel זיגפריד רידל] באתר ddr-wissen

קטגוריה:מפקדי צבאות סדירים בעת החדשה: אישים
קטגוריה:גנרלים בצבא גרמניה המזרחית
קטגוריה:מעוטרי עיטור שרנהורסט
קטגוריה:אנשי הוורמאכט
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1918
קטגוריה:גרמנים שנפטרו ב-2018
צ'יבורקי

צ'יבורקי (ברוסית: Чебуреки) הוא כיסון בצק מטוגן, הממולא לרוב בבשר טחון ובבצל. צורתו של הצ'יבורקי היא כחצי סהר.

מקורו של הצ'יבורקי במטבח של הטטרים של קרים, אך הוא נפוץ גם באזורי הקווקז, ומרכז אסיה, וכן במדינות רוסיה, ליטא, לטביה, אסטוניה, אוקראינה ומזרח אירופה, כמו גם בפזורות של הטטרים של קרים בטורקיה וברומניה. ניתן למצוא את הצ'יבורקי גם בישראל, בחנויות ובמסעדות של עולים ממדינות ברית המועצות לשעבר.

== מרכיבי הצ'יבורקי ==
צ'יבורקי מוגש בבית קפה ב[[סנקט פטרבורג, רוסיה]]
הצ'יבורקי הוא בורק חצי עגול, ממולא בשכבת בשר טחון דקה, עם בצל ותבלינים. את המילוי עוטפת שכבת בצק דקה אף היא, כך שהמילוי יתבשל היטב בעת טיגון הצ'יבורקי.

== וריאציות ==
בטורקיה, הצ'יבורקי מכונה "צ'י בורק" (בטורקית: çiğ börek, שמשמעו "בורק נא"). הוא פופולרי מאוד במקומות בהם נמצאת קהילה טטרית, ובמיוחד באסקישהיר.
טובורק (Töbörek) הוא וריאציה נוספת של המאפה, בה הצ'יבורק לא מטוגן בשמן אלא נאפה בתנור לבנים.

== קישורים חיצוניים ==

* 
* [https://www.ronyohananov.com/post/ציבורקי-מאפה-מטוגן-מהמטבח-הבוכרי מתכון לצ'יבורקי] באתר "מבשלים ואופים עם רון יוחננוב"

== הערות שוליים ==

קטגוריה:המטבח הסובייטי
קטגוריה:המטבח הרוסי
קטגוריה:המטבח הליטאי
קטגוריה:המטבח האסייתי
אלינה אוונסיאן

אלינה ארראטובנה אוונסיאן (ברוסית: Элина Араратовна Аванесян; נולדה ב-17 בספטמבר 2002) היא טניסאית רוסייה.
== קריירה ==
אוונסיאן זכתה בארבעה תארים ליחידים ותשעה תארים בזוגות בטורנירים של ITF Women's Circuit. היא זכתה בתואר ITF הגדול הראשון שלה בטורניר Reinert Open 2021.

באפריל 2022 העפילה לראשונה לרבע גמר טורניר בוגוטה של WTA. 

באליפות צרפת הפתוחה 2023 העפילה לסיבוב הרביעי ועלתה למקום ה-80 בדירוג העולמי.
==קישורים חיצוניים==

* 

קטגוריה:טניסאיות רוסיות
קטגוריה:רוסיות שנולדו ב-2002
רב יהודה בן רב שמואל בר שילת

רב יהודה בן רב שמואל בר שילת הוא אמורא שחי בדור השני של תקופת האמוראים, חי ופעל בבל.

== רבותיו וחבריו ==
רב יהודה היה בנו של האמורא רב שמואל בר שילת, שחי בתקופת הדור הראשון והשני של האמוראים.

בתלמוד מובאים משמו קרוב ל-20 שמועות. רובם נאמרו בשם רב, משום כך מקובל לראות את רב יהודה כתלמידו של רב. יש הסבורים כי מלשון התלמוד, שרב יהודה אמר את הדברים רק 'משמיה דרב', (=בשמו של רב) משמע שלא היה תלמידו ממש, ולא שמע את הדברים מפיו. בנוסף, ב, נראה כי רב יהודה חי בזמנו של רב ספרא, דור רביעי לאמוראים, כך שלא חי בדורו של רב אלא בדור השלישי.

רב יהודה לא היה מוכר בארץ ישראל, ולא הוזכר כלל בתלמוד הירושלמי.

== מאמריו בתלמוד ==
כאמור, בתלמוד מובאים דינים רבים בשמו, רובם המכריע בהלכה, בעניינים שונים: ברכות שונות ברכת הזימון והלכות עירובין, ומימרות נוספות באגדה, ביניהם:
* אמר רב יהודה בריה דרב שמואל בר שילת משמיה דרב: כשם שמשנכנס אב ממעטין בשמחה – כך משנכנס אדר מרבין בשמחה
* אמר רב יהודה בריה דרב שמואל בר שילת משמיה דרב אין המסובין רשאין לאכול כלום עד שיטעום הבוצע
* אמר רב יהודה בריה דרב שמואל בר שילת משמיה דרב תשעה אכלו דגן ואחד אכל ירק מצטרפין

=== באגדה ===
* אמר רב יהודה בריה דרב שמואל בר שילת משמיה דרב מהספדו של אדם ניכר אם בן העוה"ב הוא אם לאו
* "לתת לכם אחרית ותקוה" אמר רב יהודה בריה דרב שמואל בר שילת משמיה דרב אלו דקלים וכלי פשתן, "ויאמר ראה ריח בני כריח שדה אשר ברכו ה'" אמר רב יהודה בריה דרב שמואל בר שילת משמיה דרב כריח שדה של תפוחים

== קישורים חיצוניים ==

* 	
* 

== הערות שוליים ==

קטגוריה:הדור השני לאמוראי בבל
יונתן בן יעקב מקונקה

רבי יונתן בן יעקב מקונקה, היה מחכמי ספרד במאה השלוש עשרה, תלמיד הרמ"ה וראש ישיבה בעיר קונקה.

== ביוגרפיה ==

רבי יונתן נולד בעיר מולינה דה-ארגון , שהייתה חלק מממלכת קסטיליה (והיום היא חלק מהקהילה האוטנומית קסטיליה לה-מנצ'ה שבספרד). כשגדל, נסע לעיר טולדו בירת קסטיליה, כדי ללמוד בישיבתו של רבי מאיר הלוי אבועלפיה. לאחר שסיים את לימודיו אצל הרמ"ה התיישב בעיר קונקה<ref>על פי דברי תלמידו רבי יונה אבן בהלול ב[https://www.herzog.ac.il/vtc/tvunot/netuim/netuim20_spiegel.pdf הקדמת ספרו מנחת קנאות]</ref>.

רבי יונתן הקפיד לא להתפרנס בלימוד תורה ולכן בנוסף לעיסוקו בתורה עסק מעט גם בהלואה בריבית לגויים. כמה מבני הקהילה טענו שבגלל שרבי יונתן עוסק גם בהלוואה בריבית הוא לא נחשב אדם ש"תורתו אומנותו" והוא לא אמור להיפטר מהמיסים כמו שאר תלמידי החכמים אלא חייב במיסים כמו הסוחרים. רבי יונתן טען לעומתם שהוא עוסק בהלוואות בזמן מינימלי ביותר רק כדי להשיג מספיק כסף לפרנסתו ובכל שאר הזמן הוא עוסק בלימוד ולכן הוא עדיין נחשב תורתו אומנותו. עוד טען שבניגוד לסוחרים שיושבים בשוק ומשם מנהלים את עסקיהם הוא יושב כל היום בבית המדרש והגוים מגיעים אליו לשם והוא מביא להם כסף וממשיך ללמד ולכן לא ניתן להחשיבו כסוחר. רבי יונתן הביא ראיות לטענותיו מגמרות ומספרי הפוסקים אך לא כל בני העיר שוכנעו, לכן הוא פנה לרבו הרמ"ה שהיה מנהיג הקהילות היהודיות בממלכת קסטיליה ושאל את דעתו בסוגיה בתקווה שאנשי העיר יקבלו את פסקו של הרמ"ה. הרמ"ה ענה שאין ממש בטענת בני העיר והביא ראיות רבות לצדקת טענותיו של רבי יונתן<ref>. [https://www.hebrewbooks.org/pdfpager.aspx?req=41178&st=&pgnum=234&hilite= כלבו סימן קנ], [https://beta.hebrewbooks.org/reader/reader.aspx?sfid=44612#p=136&fitMode=fitwidth&hlts=&ocr= תשובות הרמ"ה סימן רמח]</ref>.

במהלך הסכסוך על תשלום המיסים לקהילת קונקה, התלבט רבי יונתן להגר האם להגר לעיר טולדו, והתיעץ על כך עם רבו. הרמ"ה יעץ לו לא לעבור לטולדו כי בטולדו נהוג שאי אפשר להלוות ישירות לנוכרים וצריך להשתמש בשירותי תיווך של יהודי אחר ויש בכך בעיה הלכתית כי זה נחשב שמלווים למתווך בריבית והרי המתווך הוא יהודי וליהודים אסור להלוות בריבית, ובגלל זה עדיף לו להמשיך לגור בקונקה שם ההלוואות בריבית מתנהלות בלי בעיות הלכתיות. בנוסף לבעיה ההלכתית כתב הרמ"ה כלומר שגם בטולדו עלולה להיות אותה בעיה שיש בקונקה<ref>[https://beta.hebrewbooks.org/reader/reader.aspx?sfid=44612#p=137&fitMode=fitwidth&hlts=&ocr= תשובות הרמ"ה סימן רמח]</ref>.

ככל הנראה גם לאחר הסכסוך רבי יונתן נשאר בקונקה ועמד שם בראשות הישיבה. לישיבתו הגיעו גם תלמידים מערים אחרות בקסטיליה, ביניהם המשורר והפוסק רבי יונה אבן בהלול שהגיע לקונקה מהעיר מולינה דה-ארגון, עיר הולדתו של רבי יונתן עצמו.
בהקדמת ספר מנחת קנאות של תלמידו רבי יונה אבן בהלול כתב התלמיד שיר הערצה לרבו .

== קישורים חיצוניים ==
* 

== הערות שוליים ==

קטגוריה:ראשוני ספרד
פומפלמוס

פומפלמוס (Pomplamoose) הוא צמד מוזיקלי אמריקאי אשר הוקם בשנת 2008. חברי הצמד הם הזוג הנשוי נטלי דון וג'ק קונטי. הם ידועים בשירים שלהם ובקאברים שלהם לשירים פופולריים.

== מקור שמם ==
השם "פומפלמוס" מגיע מהמילה הצרפתית "Pamplemousse" שמשמעותה אשכולית.<ref></ref>

== היסטוריה ==
רוב הפעילות של פומפלמוס היא ביוטיוב<ref></ref> אף שהם גם מופיעים בהופעות חיות. לערוצם ביוטיוב יותר מ - 1.46 מיליון רשומים ומעל ל-385 מיליון צפיות<ref>נכון ל-9 באפריל 2022</ref>.
פומלמוס מופיעים ב-2011
רוב הסרטונים שלהם בנויים בעיקר כ- "שירי וידאו", מדיום שקונטי מגדיר עם שני כללים:<ref></ref>

# מה שאתה רואה זה מה שאתה שומע. (ללא ליפ סינק עבור כלים או שירה)
# אם אתה שומע את הכלי, בשלב מסוים אתה רואה אותו. (ללא צלילים נסתרים)

ב-11 באפריל 2010, הצמד התראיין בתוכנית "All Things Considered" בתחנת הרדיו NPR. קונטי אמר על האופן הלא מפואר שבו הם מקליטים:

באפריל 2010, הקאבר שלהם ל"מיסטר סנדמן" של הקורדטס הושמע בפרסומת לסדרת אבלון של טויוטה, המתרחשת בתחנת רכבת בסגנון אר דקו.<ref></ref>

בספטמבר 2010 הקליט פומפלמוס שיר בשיתוף עם אלי ויליס, "Jungle Animal". ויליס יצר קשר עם הצמד לאחר ששמע את הקאבר שלהם ל-"September" של Earth, Wind & Fire והציע לכתוב להם שיר חדש. וויליס הכין גם את האנימציה בשיר. <ref></ref>

במהלך עונת חג המולד של 2010, פומפלמוס הופיעו במספר פרסומות ליונדאי בסגנון "שירי היוטיוב" שלהם, ושרו את הגרסאות שלהם לקלאסיקות חג המולד כגון "O Come, All Ye Faithful", "ג'ינגל בלז", "Up on the Housetop", ו"Deck the Halls".<ref></ref>

בשנת 2011, פומפלמוס פרסמו סדרת אינטרנט בשם "Hey, It's Pomplamoose!".<ref></ref> ב-5 בנובמבר 2013 השיקה פומפלמוס את העונה השנייה של סדרת האינטרנט: סרט המשך בן שלושה חלקים לשנים הראשונות של הלהקה, כולל אך לא רק, סרטונים, סיבוב הופעות ואלבום (שיצא ב-29 ביולי 2014).

קונטי ודון נישאו בסוף 2016.<ref></ref>

ב-18 במאי 2021, דון הודיעה על האבחנה שלה עם קרצינומה של תאי בסיס ושבשל מצבה, פומפלמוס תפרסם פחות סרטונים בחודש.<ref></ref>

== פילנתרופיה ==
בנובמבר 2010, פומפלמוס יצרה כונן ספרים עבור בתי ספר בריצ'מונד, קליפורניה, והציעה הורדה חינם של אלבום לכל מי שירכש ספר עבור מחוז בית הספר. במסגרת הכונן נשלחו אל בתי הספר למעלה מ-11,000 ספרים.<ref></ref>

ב-8 בנובמבר 2013 הופיעה פומפלמוס ב"Lens", קונצרט ההטבה השנתי ה-16 של המלחין מתיאו מסינה באולם Benaroya בסיאטל עבור בית החולים לילדים בסיאטל.

== פרסים ==
{| class="wikitable"
|+
!שנה
!העבודה המועמדת
!הפרס
!קטגוריה
!תוצאה
|-
|2020
|פומפלמוס
|פרסי שורטי 
|מוזיקאים ביוטיוב
|
|}

== אלבומים ==
* פומפלמוס (Pomplamoose) (2009)
* מחווה לאנשים מפורסמים (Tribute to Famous People) (2010)
* פומפלמוס: עונה 2 (Pomplamoose: Season 2) (2014)
* חוץ מזה (Besides) (2015)
* הי! אלו פומפלמוס (Hey It's Pomplamoose) (2016)
* משאלות חורפיות (Winter Wishes) (2018)
* הטוב ביותר מ-2018 (Best of 2018) (2018)
* הטוב ביותר מ-2019 (Best of 2019) (2020)
* פסקול של חלומות צלולים (Lucid Dreaming Soundtrack) (2020)
* אנשיים בלתי-נראים (Invisible People) (2020)
* בלתי אפשרי להגייה (Impossible à Prononcer) (2021)

== קישורים חיצוניים ==

* 
* 

== הערות שוליים ==
חיל הנשים של הצבא המלכותי

חיל הנשים של הצבא המלכותי (באנגלית: Women's Royal Army Corps; בראשי תיבות: WRAC) היה חיל מיוחד בצבא בריטניה אשר אליו השתייכו כל הנשים בצבא למעט רופאות ואחיות.

==היסטוריה==
במהלך מלחמת העולם הראשונה הקימה בריטניה כוח התנדבותי של נשים ששרתו כפקידות, כטבחיות, כטלפניות וכמלצריות עד לפירוקו של החיל ב-1921. במהלך מלחמת העולם השנייה הוקם חיל העזר לנשים שהמשיך לפעול גם אחרי המלחמה. ב-1 בפברואר 1949 הוחלט לפרק את חיל העזר ולהקים במקומו את חיל הנשים. החיל כלל את כל הנשים בצבא הבריטי, למעט רופאות ואחיות, ששרתו בחיל האחיות של המלכה אלכסנדרה (QARANC). ב-1952 אוחדו הדרגות של חיל הנשים עם הדרגות של כוחות הצבא הרגילים. באוקטובר 1990 הועברו כל לוחמות החיל שעסקו בתפקידים לא-ניהוליים ליחידות הסדירות של הצבא. באפריל 1992 פורק חיל הנשים והלוחמות שולבו ביחידות הרגילות.

==מפקדות==
באופן רשמי, המפקדת של החיל הייתה בת למשפחת המלוכה שהחזיקה בתואר "המפקחת המפקדת". מרי, הנסיכה המלכותית שימשה כמפקחת המפקדת מ-1949 עד מותה ב-1965. לאחר מכן שימשה בתפקיד הדוכסית מקנט. בפועל, המפקדת הייתה קצינה בשירות הסדיר בדרגת בריגדיר.
* מרי טירוויט, 1949–1950
* מרי קולשד, 1950–1954
* מרי ריילטון, 1954–1957
* מרי קולווין, 1957–1961
* ז'אן ריבט-דרייק, 1961–1964
* ג'ואן הנדרסון, 1964–1967
* מרי אנדרסון, 1967–1970
* שילה הייני, 1970–1973
* איילין נולאן, 1973–1977
* אן פילד, 1977–1982
* הלן מייצ'י, 1982–1986
* שירלי ניילד, 1986–1989
* גאל רמזי, 1989–1992
* ג'ואן רולסטון, 1992–1994

==קישורים חיצוניים==
* [https://www.nam.ac.uk/explore/womens-royal-army-corps חיל הנשים של הצבא המלכותי] באתר המוזיאון הצבאי המלכותי

קטגוריה:הצבא הבריטי
קטגוריה:צבא: נשים
מרצדס AMG SL

מרצדס AMG SL (בגרמנית: Mercedes-AMG SL) (שם קוד: R232) היא מכונית ספורט בעלת ביצועים גבוהים במרכב קבריולה, בעלת ארבעה מקומות ישיבה, שמיוצרת על ידי חטיבת מרצדס AMG של מרצדס-בנץ משנת 2022. היא נחשפה ב-28 באוקטובר 2021<ref></ref><ref></ref>. היא המחליפה של המרצדס AMG GT.

== עיצוב ==
העיצוב של ה-AMG SL ספורטיבי יותר ופחות יוקרתי מכיוון שהמנוע שבו מצריך מערכת פליטה גדולה או פתחי אוורור במכסה מנוע ולכן בחטיבת AMG החליטו לנצל זאת ולעצב את הדגם באופו ספורטיבי.

== מפרט טכני ==
ה-AMG SL משווקת עם שתי יחידות הנעה<ref></ref>. בהמשך תשווק מרצדס את הדגם עם מערכת הנעה היברידית<ref></ref>.
* AMG SL 63: מנוע בנזין V8 צילינדרים בנפח 4.0 ליטר טווין טורבו המספק 585 כ"ס ומומנט מרבי של 81.5 קג"מ המתקבל בין 2500 ל-5000 סל"ד. תיבת הילוכים אוטומטית בעלת 9 הילוכים והנעה כפולה. נתון התאוצה מ-0 ל-100 קמ"ש עומד על 3.6 שניות ומהירות מרבית של 315 קמ"ש.
* AMG SL 55: מנוע בנזין V8 צילינדרים בנפח 4.0 ליטר טווין טורבו המספק 476 כ"ס ומומנט מרבי של 71.3 קג"מ המתקבל בין 2250 ל-4500 סל"ד. תיבת הילוכים אוטומטית בעלת 9 הילוכים והנעה כפולה. נתון התאוצה מ-0 ל-100 קמ"ש עומד על 3.9 שניות ומהירות מרבית של 295 קמ"ש.

== מרצדס AMG SL 43 ==

המרצדס AMG SL 43 היא גרסת כניסה ל-AMG SL עם עיצוב יוקרתי יותר ומנוע חלש יותר, מנוע בנזין I4 צילינדרים בנפח 2.0 ליטר עם מגדש טורבו חשמלי המונע באמצעות גזי הפליטה המספק 381 כ"ס ב-6750 סל"ד ומומנט מרבי של 48.9 קג"מ בין 3250 ל-5000 סל"ד. תיבת הילוכים אוטומטית בעלת 9 הילוכים והנעה אחורית, זה מספיק לנתון תאוצה מ-0 ל-100 קמ"ש בתוך 4.9 שניות ולמהירות מרבית של 275 קמ"ש. למנוע מחובר מערכת היברידית 48 וואט המוסיפה 14 כ"ס למנוע<ref></ref>. היא נחשפה ב-6 באפריל 2022<ref></ref>.

== קישורים חיצוניים ==

* 
== הערות שוליים ==

AMG SL
קטגוריה:מכוניות קבריולה
קטגוריה:מכוניות ספורט
קטגוריה:כלי רכב המורכבים בגרמניה
קטגוריה:דגמי מכוניות שהושקו ב-2021
יצחק אלבעלי

הרב יצחק אלבעלי (הראשון) היה רב ודרשן באזמיר במאה ה-18. בעל ספר אמר יצחק.

== ביוגרפיה ==
לא ידוע לנו רבות על תולדותיו, אלא שהיה מתלמידיו המובהקים של הרב יעקב אבן נעים, מחבר ספר משכנות יעקב<ref>אמר יצחק, הקדמת רבי חיים אלבעלי</ref>. למד גם אצל הרב חיים אבולעפיה (השלישי) ומביא דברים בשמו<ref>אמר יצחק, מסכת סוכה דף ל"ד ע"ב</ref>. וכן היה תלמידו של הרב יוסף איסקפה<ref>אמר יצחק, דף י"ב עמוד א</ref>. היה דרשן, ומעט מדרשותיו שנשא הודפסו בספרו.

== צאצאיו ==
בנו היה הרב חיים יוסף, ונכדו היה הרב נסים משה, אביו של הרב יצחק רבינו אלבעלי, מחבר ספר פרי העץ וספר עיני דוד, ושל הרב יעקב. בנו של הרב יצחק רבינו היה הרב יהושע יוסף שהיה רב באורלה הסמוכה לאזמיר, אביו של הרב חיים והרב משה. בנו של הרב יעקב היה הרב חיים אלבעלי, אביו של הרב יאודה.

== ספרו ==
שער ספר אמר יצחק לרב יצחק אלבעלי הראשון
אמר יצחק (ראשי תיבות, בהיפוך אותיות, של מהרב רבי יצחק אלבעלי) (אזמיר ניסן תרנ"ג) - חידושים על הש"ס ועל משניות וכן דרושים בנושאים שונים: דרוש שבת הלבשה<ref>דף י"א עמוד ב'</ref> דרוש לשבת זכור מנכד המחבר הרב יצחק רבינו אלבעלי<ref>דף י"ד עמוד ב</ref>, דרוש להכנסת ספר תורה מבן המחבר, הרב יהושע יוסף<ref>דף כ"ד עמוד ב'</ref>, ושני דרושים להספד. בסוף הספר נדפסו ליקוטים על התנ"ך וליקוט על הגדה של פסח, את הספר הוציא לאור בן-נינו של הרב המחבר, הרב חיים אלבעלי, משאריות כתביו של המחבר שנותרו מהשרפה באזמיר באב התר"א, אז נשרפה גם ישיבת מגן שאול, שהוקמה על ידי הגביר רפאל גרשון שאול, ובה היו ספרים רבים וחלקם בכת"י. בספר מובאות כמעט בכל חידוש הערותיו של הרב חיים (בסוגריים).

== הערות שוליים ==

קטגוריה:רבנים טורקים
קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:פרשני התלמוד
קטגוריה:רבנים: אחרונים
קטגוריה:רבנים ספרדיים
יחסי בנגלדש–ניגריה

יחסי בנגלדש–ניגריה מתייחסים ליחסים הבילטרליים בין הרפובליקה העממית של בנגלדש לרפובליקה הפדרלית של ניגריה. גם בנגלדש וגם ניגריה חברות בארגונים בינלאומיים, כולל בארגון לשיתוף פעולה אסלאמי וב-D-8.

==שיתוף פעולה==
מסחר והשקעות, חקלאות ותיירות הם תחומים עיקריים בשיתוף פעולה בין שתי המדינות<ref></ref>.

==יחסים כלכליים==
בנגלדש וניגריה הביעו עניין הדדי להרחיב את הסחר וההשקעות הבילטרליות בין שתי המדינות. תרופות בנגלדשיות, סריגים, מלט, מוצרי יוטה, קרמיקה, כלי שיט, הנדסה קלה, מוצרי עור ופלסטיק סומנו כמוצרים בעלי פוטנציאל עצום בשוק הניגרי. ניגריה דחקה באנשי עסקים בנגלדשים במדינה להשקיע במגזרי החקלאות, עיבוד המזון, התרופות, הציוד הרפואי, ה-ICT והחינוך של ניגריה. הסחר בין שתי המדינות עמד על 14 מיליון דולר בשנת 2012. בשנת 2014, ועדת התעריפים של בנגלדש הכינה מחקר היתכנות ליתרונות החתימה על הסכמי סחר חופשיים/מועדפים חדשים עם מדינות אפריקה והמליצה שניגריה יחד עם מאלי הן המדינות המבטיחות ביותר לחתימה על הסכמים כאלה.

==ספורט==
הכדורגלן הניגרי אלטה קינגסלי הוא כדורגלן בליגות המועדונים בבנגלדש<ref></ref><ref></ref>. הוא היה אמור לשחק בנבחרת בנגלדש בכדורגל לאחר שקיבל אזרחות בנגלדשית, אך לא התאפשר לו מכיוון שלא קיבל אישור לכך מקונפדרציית הכדורגל של אסיה.

==נציגויות דיפלומטיות==
* לבנגלדש יש שגרירות באבוג'ה, בירת ניגריה.
* לניגריה הייתה שגרירות בדאקה אך היא נסגרה. ניגריה מיוצגת בבנגלדש על ידי שגריר שאינו תושב בניו דלהי, בירת הודו.

==הערות שוליים==
מהפכת הקשב

מהפכת הקשב: העידן הדיגיטלי – השבר והתיקון הוא ספר עיון מאת ד"ר מיכה גודמן. הספר בוחן את דרכי ההתמודדות של האנושות עם המהפכה שנוצרה עקב ריבוי הטכנולוגיה בחיינו – "מהפכת הקשב". לטענת הסופר, עיצומה של מהפכת הקשב היא שלב ביניים מסוכן ועל האנושות להזדרז בהתאקלמות למצב החדש. הספר יצא לאור ב-2021 בהוצאת דביר.

==תוכן==
בחלק הראשון של הספר מתאר גודמן את הנזקים העיקריים בחיים הפוליטיים שנגרמים לאנושות ממהפכת הקשב אותה יצרה הטכנולוגיה, ביניהם תופעת הסגירות המחשבתית והקיטוב החברתי שהרשתות החברתיות יוצרות.

בחלק השני והעיקרי של הספר עוסק גודמן בנזקים הפסיכולוגיים להם גורמת המהפכה ומזהיר מפני התוצאות ההרסניות שגורמים התמעטות הקשב הבינאישי ומעבר של חלקים גדולים מהפעילות האנושית למרחב הווירטואלי על חשבון קשרים אנושיים. בחלקים גדולים מחלק זה מתמקד גודמן בבני הנוער.

בחלק השלישי מפרט גודמן על שלוש אסטרטגיות מרכזיות דרכן ניתן לדעתו להתמודד עם מהפכת הקשב:
# רגולציה – גודמן מניח בספרו שבדומה למהפכות קודמות, דוגמת המהפכה התעשייתית והמהפכה התחבורתית, גם במהפכת הקשב תפתח האנושות בהדרגה רגולציה כלשהי שתגן על עצמה מפני סכנות העולם הדיגיטלי.
# תרבות – יצירת תרבות היא דבר נוסף שעשתה האנושות למול מהפכות כמו "עידן השפע", כך נוצרו הרגלי אכילה חדשים, שמירה על כושר והימנעות מצריכה מופרזת של אוכל. בהמשך לזה, טוען גודמן שגם למול "מהפכת הקשב" יכולה וצריכה האנושות לפתח תרבות הרגלים חדשים ובריאים תוך הימנעות מהסחות דעת טכנולוגיות וזאת בעיקר למול קשרים משפחתיים וחבריים.
# טכנולוגיה – יצירת "טכנולוגיות שחרור מהטכנולוגיה" כאלו שיסייעו לאנשים לשמור על קשב. הוא מביא דרכים יצירתיות בהן אפשר יהיה לרתום את הטכנולוגיה עצמה להגנה על הקשב האנושי, לדוגמה "שבשי קליטת אינטרנט" אותם יהיה ניתן להתקין באזורים שונים בבית ובמשרד או להפעיל בזמנים שונים. פיתוח הטכנולוגיות הללו יכול להתבצע לדעתו על ידי השוק החופשי – אותו שוק שהביא לאנושות כלים דיגיטליים מתקדמים ועוצמתיים יוכל לדרבן פיתוח של 'טכנולוגיות שחרור מהטכנולוגיה'.

==עמותה==
בעקבות ספרו של גודמן, הוקמה עמותה שגם היא נקראת "מהפכת הקשב" במטרה לעורר מודעות לנזקים הנפשיים והפוליטיים של "תעשיית תשומת הלב" אותה מפתח גודמן בספרו וליצור פתרונות מתאימים כדי להתמודד עם הנזקים אותם היא יוצרת.

==קישורים חיצוניים==
* 
* 
* 

==הערות שוליים==

קטגוריה:ספרי עיון בעברית
קטגוריה:מיכה גודמן
קטגוריה:ספרי 2021
קטגוריה:ספרי הוצאת דביר
חיל האוויר המלכותי לנשים

חיל האוויר המלכותי לנשים (באנגלית: Women's Royal Air Force; בראשי תיבות: WRAF) היה כוח מיוחד בחיל האוויר המלכותי הבריטי אשר פעל על בסיס התנדבותי היה מיועד לנשים בלבד.

==היסטוריה==
ב-1918, לקראת סוף מלחמת העולם הראשונה, הקים חיל האוויר המלכותי את חיל האוויר המלכותי לנשים אשר בו שרתו כ-15,433 מתנדבות, מתוכן 10,000 הועברו מארגונים צבאיים קודמים, ועוד 5,000 התגייסו מלכתחילה לחיל האוויר. ב-1920 פורק הארגון. ב-1939 הוחלט להקים ארגון בעל מודל שונה בשם חיל העזר האווירי לנשים (WAAF). עם סיום המלחמה ב-1945 שוחררו אלפי הנשים ששרתו בחיל העזר האווירי. ב-1949 קובצו מאות הנשים הנותרות תחת חיל האוויר המלכותי לנשים. נשות הארגון שרתו במגוון תפקידים בחיל האוויר המלכותי. ב-1994 פורק חיל האוויר המלכותי לנשים יחד עם חיל הנשים של הצבא המלכותי (WRAC).

==מפקדות==
* פליסיטי הנברי, 1949–1950
* ננסי סלמון, 1950–1956
* הנרייטה בארנט, 1956–1959
* אן סטפנס, 1959–1962
* ז'אן קונאן דויל, 1962–1966
* פליסיטי היל, 1966–1969
* פיליפה מרשל, 1969–1973
* מולי אלוט, 1973–1976
* ג'וי טמבלין, 1976–1980
* הלן רנטון, 1980–1986
* שירלי ג'ונס, 1986–1989
* רות מונטגיו, 1989–1994

==קישורים חיצוניים==

* [https://www.rafmuseum.org.uk/research/online-exhibitions/women-of-the-air-force/womens-royal-air-force-wraf-1918–1920/ חיל האוויר המלכותי לנשים (1918–1920)], באתר מוזיאון חיל האוויר המלכותי
* [https://www.rafmuseum.org.uk/research/online-exhibitions/women-of-the-air-force/womens-royal-air-force-wraf-1949–1994/ חיל האוויר המלכותי לנשים (1949–1994)], באתר מוזיאון חיל האוויר המלכותי

קטגוריה:ערכים שבהם תבנית בריטניקה אינה מתאימה
קטגוריה:חיל האוויר המלכותי
קטגוריה:צבא: נשים
ברונה וילאמלה

ברונה במדי ברצלונה
ברונה וילאמלה אי קוסטה (בקטלאנית-ספרדית: Bruna Vilamala i Costa; נולדה ב-4 ביוני 2002) היא שחקנית כדורגל ספרדייה (קטלונית) המשחקת כחלוצה בקבוצת ברצלונה.<ref></ref>

==קריירה==
וילאמלה נולדה בבורגוניה, בקטלוניה, והחלה לשחק כדורגל בגיל 11 בלה מאסיה (אקדמיית הכדורגל של ברצלונה).<ref></ref> בפברואר 2020 עשתה את הופעת הבכורה בקבוצה הבוגרת של ברצלונה בגיל 17 והייתה לשחקנית הרביעית הכי צעירה ללבוש את החולצה של ברצלונה.<ref></ref> ב-18 באוקטובר 2020 כבשה את שער הבכורה בקבוצה הבוגרת בניצחון 6–0 על קבוצת ספורטינג הואלבה.

ב-10 במאי 2021 כבשה את שער הניצחון מול קבוצת גרנאדילה במשחק שנגמר בתוצאה 1–0 והבטיח את האליפות לקבוצת ברצלונה.

בעונת 2021-2020 בה זכתה ברצלונה בטרבל הייתה לכובשת השישית בטיבה בקמפיין והשנייה בממוצע שערים למשחק.

ב-25 באוקטובר 2021 קרעה את הרצועה הצולבת הקדמית בפעם השנייה בקריירה וגמרה את העונה.<ref></ref>

ב-20 בנובמבר 2022 חזרה לשחק לאחר כשנה שלא שחקה ,במשחק הליגה מול אלהמה, במשחק בשלה את השער השמיני במשחק לגייסה.<ref></ref>

וילאמלה זומנה לסגל נבחרת ספרד בכדורגל נשים עד גיל 17. ב-2018 השתתפה באליפות אירופה לנשים עד גיל 17 בו זכתה נבחרתה.

ב-12 באפריל 2023 האריכה את החוזה בברצלונה עד יוני 2026.<ref></ref>

==סטטיסטיקה==
{| class="wikitable" style="text-align: center;"
|-
! rowspan="2" |מועדון
! rowspan="2" |עונה
! colspan="3" |ליגה
! colspan="2" |גביע
! colspan="2" |ליגת האלופות
! colspan="2" |סה״כ
|-
!ליגה!!הופעות!!שערים!!הופעות!!שערים!!הופעות!!שערים!!הופעות!!שערים
|-
| rowspan="4" valign="center" |ברצלונה
|2019/2020
| rowspan="4" valign="center" |ליגת העל הספרדית
|1||0|| colspan="2" |–|| colspan="2" |–||1||0
|-
|2020/2021
|15||12||3||1||2||0||20||13
|-
|2021/2022
|5||3||0||0||2||0||7||3
|-
|2022/2023
|8||1||1||3||4||0||10||4
|-
! colspan="3" |סך הכל
!29!!16!!4!!4!!8!!0!!41!!20
|}

==תארים==
=== קבוצתיים ===
==== ברצלונה ====
* ליגת האלופות לנשים: 2020/2021, 2022/23
* אליפות ספרד (4): 2019/2020, 2020/2021, 2021/2022, 2022/2023
* גביע המלכה (3): 2020, 2021, 2022
* גביע קטלוניה (1): 2019

=== נבחרות ===
==== נבחרת ספרד בכדורגל נשים עד גיל 17 ====
* אליפות אירופה בכדורגל נשים עד גיל 17: 2018

== קישורים חיצוניים ==

* 
* 

== הערות שוליים ==

קטגוריה:כדורגלניות ברצלונה
קטגוריה:כדורגלני ברצלונה
קטגוריה:כדורגלניות ספרדיות
קטגוריה:כדורגלנים ספרדים
קטגוריה:ילידות 2002
קטגוריה:ספרדים שנולדו ב-2002
ויקטור חרנין

ויקטור גנאדייביץ' חרנין (בבלארוסית: Віктар Генадзевіч Хрэнін, ויקטר הנאדזייביץ' חרנין; ברוסית: Віктар Генадзевіч Хрэнін; נולד ב-1 באוגוסט 1971) הוא גנרל לייטננט בלארוסי המשמש מאז 20 בינואר 2020 כשר ההגנה של בלארוס.

==ביוגרפיה==
חרנין נולד ב-1 באוגוסט 1971 בנבהרדק שברפובליקה הסובייטית הסוציאליסטית הבלארוסית. אביו היה קולונל בצבא האדום. הוא למד בפנימיה צבאית במינסק, אותה סיים ב-1988. לאחר מכן התגייס לצבא ולמד בבית הספר הגבוה לקצינים באומסק- סיים אותו ב-1992. שב לבלארוס ושם התגייס לצבא החדש של רפובליקת בלארוס. שירת כמפקד מחלקה, כמפקד פלוגת סיור וכקצין מבצעים גדודי בבריגדה הממוכנת ה-6 . למד באקדמיה הצבאית הבלארוסית, אותה סיים ב־2005. בשנים 2008 - 2010 פיקד על חטיבה ממוכנת מס' 8. בשנים 2010 - 2014 - על חטיבה ממוכנת מס' 11. ב-2014 מונה לראש המטה של הפיקוד הצבאי המערבי של בלארוס. ב־2015 מינה אותו הנשיא אלכסנדר לוקשנקו למפקד הפיקוד הצבאי המערבי. בינואר 2020 הוא הועבר להיות שר ההגנה

חרנין נחשב לאחד ממקורביו של הנשיא לוקשנקו. במהלך ההפגנות בבלארוס (2020–2021) כינה חרנין את המפגינים "פשיסטים" והשווה אותם למשתפי הפעולה עם הנאצים במלחמת העולם השנייה. ביוני 2021 הטיל האיחוד האירופי סנקציות אישיות על חרנין. במקביל, הוטלו עליו סנקציות על ידי בריטניה, קנדה ושווייץ. ב-25 במרץ 2022 הטילה אוסטרליה סנקציות על חרנין בנימוק שהוא אפשר את הפלישה הרוסית לאוקראינה שהתבצעה בין היתר דרך בלארוס.

==קישורים חיצוניים==

* 

==הערות שוליים==

קטגוריה:מפקדי צבאות סדירים בעת החדשה: אישים
קטגוריה:גנרלים בלארוסים
קטגוריה:שרי הגנה
קטגוריה:פוליטיקאים בלארוסים
קטגוריה:אנשי צבא סובייטים
קטגוריה:בלארוסים שנולדו ב-1971